22/11/2011 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, educador/a social (persoal laboral temporal)

Aprobadas pola Xunta de Goberno Local de 14/11/2011 Convócanse probas selectivas para proveer con carácter de urxencia e polo sistema de concurso de méritos, conforme ó baremo de méritos que figura no Anexo I a esta convocatoria, un posto de educador/a social (persoal laboral temporal). o Ó presente proceso selectivo seralle aplicable a seguinte normativa: 1. Estatuto dos traballadores.2. Lei 7/2007, de 12 de abril do Estatuto Básico do Empregado Público.3. Lei 53/1984, de 26 de decembro, de Incompatibilidades do Persoal ao servizo das Administracións Públicas.4. Lei 7/1985, de 2 de abril, Reguladora das Bases de Réxime Local.5. Decreto lexislativo 1/2008, do 13 de marzo, texto refundido da Lei da función pública de Galicia.6. Lei 5/1997, de 22 de xullo, de administración local de Galicia.7. Real Decreto 364/1995, de 10 de marzo, do regulamento xeral do ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, e demais normas concordantes.8. Lei 3/2007 de 22 de marzo, para a igualdade efectiva de mulleres e homes.9. Convenio Colectivo do Persoal laboral do Concello de Culleredo, no que lle sexa de aplicación.10. E demais normas complementarias. o Descrición do posto de traballo e do tipo de contrato ofertado: O sistema de selección consistirá na suma das puntuacións obtidas na fase de valoración dos méritos achegados polos interesados conforme ao baremo establecido no Anexo I.3.1. Para ser admitido a participar neste concurso de méritos os aspirantes terán que reunir os seguintes requisitos: 3.1.1. Nacionalidade (posuír unha das enumeradas): o Ser español. o Ser nacional dalgún dos demais Estados membros da Unión Europea ou nacional dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais dalgún dos demais Estados Membros da Unión Europea, e, cando así o prevexa o correspondente Tratado, o dos nacionais dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións, poderán participar os seus descendentes e os do seu cónxuxe, menores de vinte e un anos ou maiores de dita idade que viva a súas expensas. o Así mesmo poderán participar os que non estando incluídos nos parágrafos anteriores se encontren en España en situación de legalidade, sendo titulares dun documento que lles habilite a residir e a poder acceder sen limitacións ó mercado laboral. En consecuencia, poderán participar os que se encontren en situación de residencia permanente, os que se encontren en situación de autorización para residir e traballar, así como os refuxiados.3.1.2. Capacidade legal: Ter capacidade para contratar a prestación do seu traballo, de acordo co previsto no artigo 7 do Estatuto dos Traballadores.3.1.3. Titulación: Estar en posesión do Título de Diplomado en Educación Social ou equivalente, ou cumpridas as condicións para obtener o documento acreditativo de dita titulación na data en que remate o prazo de presentación de instancias. Así mesmo, tamén poderán ser admitidos, quenes estean en posesión de licenciatura/diplomatura que habilite para o exercizo da profesión de educador social por calquera dos Colexios Profesionais do territorio español. No caso de titulacións obtidas no estranxeiro terase que estar en posesión da credencial que acredita a súa homologación.3.1.4. Compatibilidade funcional: Non padecer enfermidade nin estar afectado por limitación física ou psíquica incompatible co desempeño das correspondentes funcións.3.1.5. Habilitación: Non haber sido separado, mediante expediente disciplinario, do servizo de calquera das Administración Públicas, nin atoparse inhabilitado para o desempeño das funcións públicas. Os aspirantes que non teñan como nacionalidade a española terán que acreditar, igualmente, non estar sometidos a sanción disciplinaria ou condena penal que impida, no seu Estado, o acceso á función pública.3.1.6. Permiso de conducir clase B.3.2. Todos estes requisitos terán que posuírse no día de remate do prazo de presentación de solicitudes e mantelos ata o momento da súa contratación como persoal laboral temporal.4.1. O proceso selectivo efectuarase mediante a publicación da convocatoria e das bases da convocatoria no boletín oficial da provincia, no taboleiro de anuncios e na páxina web do Concello (www.culleredo.es) 4.1.1. Os interesados en tomar parte neste concurso terán que facelo constar en instancia, segundo o modelo do Anexo II, na que manifeste que reúne todos e cada un dos requisitos esixidos na base terceira. Para ser admitido ao proceso selectivo terase que achegar á instancia fotocopias compulsadas do DNI, titulación requirida e permiso de conducir requerido. Tamén terá que achegarse xunto coa instancia, e de cara á valoración dos méritos, a documentación acreditativa dos méritos que posúan, mediante documentos orixinais ou copia compulsada dos mesmos.4.1.2. As solicitudes dirixiranse ao Alcalde-Presidente da Corporación e presentaranse no Rexistro Xeral do Concello de Culleredo no prazo de 5 días hábiles a contar dende o seguinte ao da publicación do anuncio no boletín oficial da provincia, e dirixiranse ao Sr. Alcalde-presidente do Concello de Culleredo. O horario do rexistro xeral do Concello de Culleredo é de 9:00 ás 14:00 horas de luns a venres, e de 9:00 ás 13:00 horas os sábados.4.1.3. As instancias tamén se poderán presentar na forma prevista no artigo 38 da Lei de Réxime Xurídico das Administracións Públicas e do Procedemento Administrativo Común. Solicítase neste caso, o anuncio da presentación vía fax (número de fax 981 - 677646). 4.2. Os erros de feito que se advirtan poderán corrixir en calquera momento, de oficio ou a petición do interesado.5.1. Expirado o prazo de presentación de instancias, o Alcalde ditará resolución, na que se declarará aprobada a lista provisional de admitidos e excluídos, así como a composición nominal da Comisión de Avaliación, que se publicará no taboleiro de anuncios do Concello de Culleredo e a título informativo na páxina web municipa. Na lista terán que constar, no seu caso, os apelidos, nome e número de documento nacional de identidade, e as causas de exclusión.5.2. Os aspirantes excluídos disporán dun prazo de 3 días hábiles, contados dende o seguinte ao da publicación da resolución no taboleiro de anuncios, para poder corrixir, no seu caso, o defecto que motivase a exclusión, conforme co disposto no artigo 71 da Lei 30/1992, para a presentación de reclamacións. Con tal efecto a estimación, ou desestimación de ditas peticións de corrección entenderase implícita na resolución pola que se publique a lista definitiva. Unha vez transcorrido dito prazo o alcalde ditará resolución na que se aprobará a lista definitiva de aspirantes admitidos e excluídos, que se publicará nos taboleiros de anuncios do Concello e na páxina web municipal. O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoca mediante a presente resolución. Cando da documentación que se ten que presentar, no caso de superar o proceso selectivo, se desprenda que non posúen algún dos requisitos, os interesados decaerán en todos os dereitos que puideran derivarse da participación neste procedemento.6.1. A Comisión de Avaliación estará integrada polas seguintes membros: Presidente/a: Un/ha funcionario/a e/ou persoal laboral indefinido, co nivel de titulación igual ou superior ao do posto ofertado. Suplente: Un/ha funcionario/a e/ou persoal laboral indefinido, co nivel de titulación igual ou superior ao do posto ofertado. Vogais: Tres funcionarios/as e/ou persoal laboral indefinido, co nivel de titulación igual ou superior ao do posto ofertado. Suplente: Tres funcionarios/as e/ou persoal laboral indefinido, co nivel de titulación igual ou superior ao do posto ofertado. Secretario/a: Un/ha funcionario/a e/ou persoal laboral indefinido, co nivel de titulación igual ou superior ao do posto ofertado. Suplente: Un/ha funcionario/a e/ou persoal laboral indefinido, co nivel de titulación igual ou superior ao do posto ofertado.6.2. Os membros da Comisión de Avaliación terán que absterse de intervir, notificándoo ao Alcalde, cando concorran neles circunstancias das previstas no artigo 28 da Lei de Réxime Xurídico das Administracións Públicas e do Procedemento Administrativo Común ou si tiveran realizado tarefas de preparación de aspirantes a probas selectivas nos cinco anos anteriores á publicación desta convocatoria. O presidente poderá solicitar dos membros da Comisión declaración expresa de non atoparse incursos nas circunstancias previstas no artigo 28 Lei de Réxime Xurídico das Administracións Públicas e do Procedemento Administrativo Común. Así mesmo, os aspirantes poderán recusar aos membros da Comisión de Avaliación cando concorran as circunstancias previstas na presente base.6.3. Con anterioridade á iniciación do proceso selectivo, a autoridade convocante publicará no taboleiro de anuncios e páxina web do Concello (www.culleredo.es), a resolución pola que se nomean os novos membros da Comisión, que substitúan, se é o caso, aos que perderan a súa condición por algunha das causas previstas na base.6.4. Para a válida constitución da Comisión, aos efectos de celebración de sesións, deliberacións e toma de acordos, se requirirá a presenza do Presidente e do Secretario, ou, se é o caso, dos que os substitúan, e a metade polo menos dos seus membros, titulares ou suplentes.6.5. A Comisión resolverá todas as dúbidas que puideran xurdir na aplicación destas normas, así como o que se deba facer nos casos non previstos. O procedemento de actuación da Comisión axustarase en todo momento ao disposto na Lei de Réxime Xurídico das Administracións Públicas e do Procedemento Administrativo Común.6.6. A Comisión poderá propoñer a incorporación, aos seus traballos, de asesores especialistas, limitándose ditos asesores a prestar a súa colaboración nas súas especialidades técnicas. A designación de tales asesores efectuarase polo Sr. Alcalde.6.7. Na acta da derradeira sesión, incluirase unha relación dos aspirantes que tendo superado o proceso selectivo, se é o caso, non tiveran sido incluídos na lista proposta de contratación, co fin de poder, se así se estima, ser contratados, para cubrir ausencias por licencias regulamentarias.6.8. En ningún caso a Comisión de Avaliación poderá aprobar, nin declarar que teña superado o proceso selectivo, un número superior de aspirantes ao de prazas convocadas. Calquera proposta de aprobados que contraveña o establecido nesta norma será nula de pleno dereito.7.1. O proceso selectivo consistirá nunha avaliación dos méritos achegados.7.2. Dinámica do proceso: A baremación terá lugar o mesmo día da constitución da Comisión de Avaliación, na súa sede. A puntuación final do proceso estará determinada pola suma total das puntuacións obtidas na fase concurso. No caso de producirse empate na puntuación final, resolverase segundo os seguintes criterios, e pola orde que se establece: 1º.- Aspirante que acredite maior experiencia profesional.2º.- Aspirante que acredite unha maior puntuación nos cursos de formación e perfeccionamento profesional.3º. – Aspirante que acredite un maior coñecemento de informática.4º.- O aspirante que acredite maior coñecemento da lingua galega.5º.- O aspirante do sexo menos representado. Valorado o concurso, a comisión de avaliación fará pública no taboleiro de anuncios e páxina web do Concello (www.culleredo.es), a relación coas puntuacións acadadas por cada un dos participantes, con indicación do seu documento nacional de identidade. O presidente da Comisión de Avaliación enviará proposta de contratación do aspirante coa mellor puntuación ao Sr. Alcalde-Presidente do Concello de Culleredo.8.1. Por resolución do Alcalde ou Concelleiro delegado, elevarase a definitiva a proposta de contratación da Comisión de Avaliación do aspirante coa mellor puntuación, resolución que se publicará no taboleiro de anuncios e a título informativo, na páxina web do Concello (www.culleredo.es). 8.2. O candidato seleccionado terá que presentar no Concello de Culleredo, dentro dos tres días hábiles a partir da publicación da resolución pola que se eleva a definitiva a proposta de contratación do aspirante coa mellor puntuación, os seguintes documentos: 1. Declaración xurada ou promesa de non ter sido separado, mediante expediente disciplinario, de ningunha Administración Pública, nin atoparse inhabilitado para o exercicio de funcións públicas.2. Declaración de non estar incurso na causa legal de incapacidade e/ou incompatibilidade.3. Certificado médico oficial, no que se acredite non estar afectado por limitación física ou psíquica que sexa incompatible co desempeño das correspondentes funcións.8.2. Se non se presentase a documentación ou do exame da mesma se observase que se carece dalgún dos requisitos sinalados na base terceira, non poderá procederse a súa contratación como e quedarán anuladas a súas actuacións, sen prexuízo da responsabilidade en que tiveran incorrido pro falsidade na solicitude inicial. A presente convocatoria e cantos actos administrativos se deriven dela e da actuación da Comisión de Avaliación poderán ser impugnados nos casos e na forma establecidos pola Lei de Réxime Xurídico das Administracións Públicas e do Procedemento Administrativo Común. Culleredo, 15 de novembro de 2011. Concelleira delegada da área de administración local, cultura e participación cidadá. Alicia Ferreiro Varela